El torneig de pàdel organitzat per l'Associació de Parkinson Gandia-Safor se celebrarà del 14 al 16 d'octubre al Club de Tenis Gandia
04 octubre 2022

## El torneig de pàdel organitzat per l'Associació de Parkinson Gandia-Safor se celebrarà del 14 al 16 d'octubre al Club de Tenis Gandia04 octubre 2022Última actualització: 04 octubre 2022

![](../gestion/img/714fd6106e1498e3c4a4c333dbb7913e57be25c28965f02e1ce2d41c4f0a5a97.jpg)  
  

Els pròxims dies 14, 15 i 16 d'octubre se celebrarà la primera edició del torneig de pàdel benèfic al Club de Tenis de Gandia, un esdeveniment organitzat per l'Associació de Parkinson Gandia-Safor. Així ho han presentat a roda de premsa la regidora de Sanitat i Polítiques Saludables, **Liduvina Gil**; el vicepresident de l'associació, **José Luis Figueres**; i **Jorge Martínez**, cap de comunicació de l'entitat.

"Es tracta d'una iniciativa nova que pretén ajudar a les persones amb Parkinson i a les seues famílies, des de la prevenció fins a les teràpies per retardar el procés", ha assenyalat Gil. A banda, la regidora ha afegit que té molta importància perquè la malaltia afecta entre a l'1 i el 3% de persones majors de seixanta-cinc anys".

"Els diners recaptats aniran destinats a la reforma del local de l'Associació de Parkinson Gandia-Safor i així poder atendre a més gent", ha destacat Figueres. El vicepresident ha incidit en que "és l'única forma de millorar la vida de les persones diagnosticades a l'Hospital Sant Francesc de Borja".

Les inscripcions es realitzaran únicament al telèfon 691 869 988 i tindran un cost de 18?€ per als socis del Club de Tenis i de 20?€ per als no socis. El cap de comunicació ha indicat que "hi haurà una Fila 0 per a qui vulga col·laborar, però no participar". Per últim, Martínez ha volgut agrair a ITA Events, Club de Tenis Gandia, Ajuntament de Gandia i altres empreses col·laboradores.

[Documentos adjuntos](../gestion/documentos/adc14ced371cd18a6e69ad106db76877fff55a69f9a63d43f91ce1d97b1ce6df.png)